**Eclipsă de lună**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soarele a apus spre seară,

Luna-ncearcă să răsară,

Dar pentru a şasea oară,

În Secolul XXI,

Intră-n eclipsă totală...

Mâncat-au luna vârcolacii?

De frunze-s goi acum copacii.

Motanii adunaţi în strană,

Aşteaptă omul în sutană

Să-i poftească la pomană.

Ce întuneric este afară,

Nici stelele n-au răsărit,

Un OZN ne dă târcoale

Rotindu-se în cercuri ample,

Într-un halou cu mov tivit.

Latră câinii, latră-ntruna...

Doamne, unde o fi luna?